Príloha č. 1 Opis Špecifikácia predmetu zákazky

**Špecifikácia predmetu zákazky**

**Názov zákazky:**

**SPŠ J. Murgaša Banská Bystrica – zateplenie strechy a výmena vonkajších otvorových konštrukcií**

**Miesto stavby:** J. M. Hurbanova 6, obec Banská Bystrica, okres Banská Bystrica, č. súpisné 423 na pozemku parc. č.: KN C 3336/6, 3336/13

**Druh zákazky**: Zákazka na uskutočnenie stavebných prác

**Opis predmetu zákazky:**

Predmetom zákazky je uskutočnenie stavebných prác na Strednej priemyselnej škole Jozefa Murgaša, pričom sa jedná o rekonštrukciu strechy a výmenu vonkajších otvorových konštrukcií.

Predmetom zateplenia strechy na bloku A (v prílohe č.3 SP ozn. SO 101) je demontáž jestvujúcej skladby strešného plášťa až na úroveň parozábrany, vysušenie strechy, zhotovenie novej penetračnej vrstvy, zhotovenie novej parozábrany, zhotovenie novej tepelnej izolácie, ktorá bude spĺňať aktuálne normy a legislatívu. Ďalej sú predmetom všetky s tým súvisiace práce, napr. rekonštrukcia a osadenie strešných vpustí, ventilačných hlavíc, rekonštrukcia atiky, montáž nadstrešných konštrukcií, demontáž a montáž oplechovania, rekonštrukcia bleskozvodu so súvisiacimi revíziami.

Zároveň je predmetom zákazky výmena 3 exteriérových dvier.

Podrobná dokumentácia objektu záujmu ako aj výkaz výmer pre nacenenie je súčasťou podkladov pre verejné obstarávanie. Súčasťou stavebných prác bude aj likvidácia prípadných odpadov vzniknutých počas výstavby.

Zhotoviteľ je povinný pri vykonávaní diela postupovať s odbornou starostlivosťou a striktne dodržiavať ustanovenia najmä zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) v znení neskorších predpisov (ďalej len ako „stavebný zákon“), zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, vyhlášky MPSVaR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisovzákona č. 314/2001 Z. z. o ochrane pred požiarmi v znení neskorších predpisov, zákona č. 17/1992 Zb. o životnom prostredí v znení neskorších predpisov, zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov a so zákonom č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov.

Predpokladaná lehota výstavby: do 100 kalendárnych dní odo dňa prevzatia miesta realizácie diela zhotoviteľom.

Konkrétne podmienky sú upravené v zmluve o dielo.